Calendarul orientativ actualizat privind lansările de apeluri de proiecte pentru PR SV Oltenia 2021-2027

Agenția pentru Dezvoltare Regională (ADR) Sud-Vest Oltenia, în calitate de Autoritate de Management pentru Programul Regional (PR) Sud-Vest Oltenia 2021-2027, a publicat **calendarul orientativ actualizat privind lansările de apeluri de proiecte**. Conform acestuia, urmează să fie lansate **28 de apeluri de proiecte** aferente celor 8 Priorități ale Programului, astfel:

* 8 apeluri pe Prioritatea 1 – Competitivitate prin inovare și întreprinderi dinamice;
* 2 apeluri pe Prioritatea 2 – Digitalizare în beneficiul cetățenilor și al firmelor;
* 2 apeluri pe Prioritatea 3 – Eficiență energetică și infrastructură verde;
* 4 apeluri pe Prioritatea 4 – Mobilitate urbană durabilă;
* 3 apeluri pe Prioritatea 5 – Accesibilitate și conectivitate la nivel regional;
* 3 apeluri pe Prioritatea 6 – Educație modernă și incluzivă;
* 4 apeluri pe Prioritatea 7 – Dezvoltare teritorială sustenabilă;
* 2 apeluri pe Prioritatea 8 – Asistență tehnică.

**Valoarea totală, alocată celor 28 de apeluri, este de 1.109.549.987 euro.**

Calendarul orientativ actualizat poate fi consultat aici: [**Calendar lansări PR SVO – iulie 2023**](https://www.new.adroltenia.ro/wp-content/uploads/2023/06/Calendar-lansari-PR-SVO-iulie-2023.pdf)